Cereka detektif

Cereka detektif adalah cabang genre cereka jenayah dan misteri menumpu kepada seorang penyiasat jenayah mahupun detektif tak kira apa jua kemahiran menyiasat sebarang jenayah terutamanya pembunuhan. Genre ini muncul sekitar waktu yang sama dengan cereka spekulatif pada pertengahan abad k-19 dan tetap masyhur dalam sastera, terutama dalam novel.

 Sejarah 
Di Nusantara
Genre ini mula diperkenalkan ke dalam rantau Nusantara selari dengan perkembangan media surat khabar di Hindia Timur Belanda: kisah Study in Scarlet karya Arthur Conan Doyle diterjemahkan ke dalam bahasa Melayu untuk terbitan akhbar Bintang Hindia di Batavia pada tahun 1904.

Ia menonjol dalam sastera belah jajahan British pula pada abad ke-20 paling awal dengan cerpen Faridah Hanum (1925) karya Syed Sheikh bin Syeikh Ahmad al-Hady diilham kisah-kisah Rocambole karya Pierre Alexis Ponson du Terrail dan Cheritera Kechurian Lima Million Ringgit karya Muhammad bin Muhammad Said (1888-1939) diilhamkan kisah-kisah Nick Carter karya Ormond G. Smith. Karya-karya detektif Melayu ini banyak berlatarkan keadaan dalam Tanah Melayu British mengharungi politik tidak menentu dalam jajahan itu sambil menyiasat jenayah pembunuhan yang berkaitan malah menerapkan tema-tema nasionalisme terutamanya pada tahun 1930-40-an; namun ia kurang diketahui kebanyakan masyarakat Melayu Semenanjung yang masih kurang pendidikan malah menyusut dengan jatuhnya ekonomi berikutan Perang Dunia Kedua.Yamamoto Nobuto (2016). "The Politics of Malay Detective Fiction: Hidden Resistance in the 1930s British Malaya". Keio Communication Review. Institute for Communications Research, Keio University. 38: 5-19.

 Penulis cerita detektif terkenal 

 Serge Brussolo
 Raymond Chandler
 Agatha Christie
 Arthur Conan Doyle
 Friedrich Glauser
 Dashiell Hammett
 Patricia Highsmith
 Edgar Allan Poe
 Jorge Queirolo Bravo
 Edogawa Ranpo
 Georges Simenon
 Edgar Wallace
 J.K. Rowling

 Watak cereka detektif terkenal 

 C. Auguste Dupin - Edgar Allan Poe
 Sherlock Holmes - Arthur Conan Doyle
 Hercule Poirot - Agatha Christie
 Lt. Theo Kojak - Kojak (diperankan oleh Ted Savalas)
 Temperance Brennan - Kathy Reichs
 Fox Mulder dan Dana Scully - The X-Files
 Detektif Conan - Gosho Aoyama
 Cormoran Strike - J.K. Rowling

 Rujukan